ིས་མཐའ་ཡས་འོད་མངའ་དྲང་སྲོང་ཚེ་དཔག་མེད་མཐོང་ཞིང་། མཐོང་
ནས་ཀྱང་ནི་ཆོས་མིག་དྲི་མེད་སྐྱེས་ཏེ་བྱང་ཆུབ་མཆོག་ཐོབ་ཤོག །ཅེས་རེ་དོགས་མེད་
པའི་སྨོན་ལམ་དང༌། འཁོར་གསུམ་མི་རྟོག་པའི་བསྔོ་བས་རྒྱས་འདེབས་པར་བྱའོ།།
609

༼ཉ༽. ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

གཉིས་པ་ལྟ་བ་དེ་ཉིད་སྔགས་དང་འབྲེལ་པར་ཉམས་སུ་ལེན་པའི་ཚེ་ནའང་
གོ་བར་བྱ་རྒྱུ་དང་དངོས་གཞི་གཉིས་ལས་དང་པོ། ཕྱི་འཇིག་རྟེན་སྣོད་ང ་བཅུད་སྲི
པ་གསུམ་གྱི་རྣམ་པར་ཤར་བ་འདི་དག་བཞིན་གྱི་བྱད་མེ་ལོང་ལ་འཕོས་པ་བཞིན་དུ།
ནང་རྩ་རླུང་ཐིག་ལེའི་ཆོ་འཕྲུལ་དུ་ཤར་བ་ཡིན་ཞིང་དེ་གསུམ་ཡང་གཞན་མཆོག་དཀྱིལ་
འཁོར་གྱི་འཁོར་ལོ་རྟེན་དང་བརྟེན་པར་བཅས་པའི་རྣམ་པར་བཞུགས་ལ། དེ་ཐམས་
ཅདཀྱང་། དེ་ཁོ་ན་ཉིད་བདེ་གཤེགས་སྙིང་པོའི་རང་འོད་རང་མདངས་ཆོས་ཀྱི་སྐུ་ཉིད་
རྣམ་པ་ཐམས་ཅད་པར་ཤར་བ་མཆོག་ཏུ་མི་འགྱུར་བའི་ཡེ་ཤེས། དོན་དམ་ཆོས་ཀྱི་
དབྱིངས་བདེ་སྟོང་ཟུང་འཇུག་རང་བཞིན་འགྱུར་བ་མེད་ལ་རྒྱུན་མི་ཆད་པས་རྒྱུད་ཀྱི་དོན་
དུ་གསུངས་ཤིང༌། དེའང་གཞིའི་གནས་སྐབས་དྲི་བཅས་དེ་བཞིན་ཉིད་ལ་རྒྱུའི་
རྒྱུད་དང༌། ལམ་དུས་ཆོས་ཉིད་ཀྱི་དོན་རིམ་པར་སྣང་བས་ལམ་ཐབས་ཀྱི་རྒྱུད་དང༌།
དག་པ་གཉིས་ལྡན་མངོན་དུ་འགྱུར་བ་ན་ཤིན་ཏུ་རྣམ་དག་འབྲས་བུའི་རྒྱུད་ཅེས་བྱ་སྟེ།
ལྟ་བ་ཐུན་མོང་མ་ཡིན་པ་དེ་ཉིད་ཀུན་རྫོབ་ཀྱི་སྟོང་ཚུལ་ལ་མཆོག་ཏུ་འཛིན་པ་རྣམས་
ཀྱིས་ཕྱོགས་ཙམ་མི་མཐོང་བ་ལྟ་ཅི་སྨོས། གོང་སྨོས་མདོ་ལུགས་རང་རྐང་གི་ལམ་
དེས་ཀྱང་ཡུན་རིང་པོར་འགོར་བ་ཡིན་པས། དབང་དང་དམ་ཚིག་གིས་ཁྱད་པར་དུ་
བྱས་པའི་སྔགས་ཀྱི་ལམ་མཐའ་དག་ལས་ཁྱད་པར་དུ་འཕགས་པ་རྡོ་རྗེའི་རྣལ་འབྱོར་
ཡན་ལག་དྲུག་ལ་མཉམ་པར་གཞག་པ་ན་དུས་ཐུང་ངུར་ཚེགས་ཆུང་ངུས་བདེ་བླག་ཏུ་
རྟོགས་པར་འགྱུར་བ་ཡིན་ནོ།།
610

གཞན་སྟོང་དབུ་མ་ཆེན་པོའི་ལྟ་ཁྲིད་རྡོ་རྗེ་ཟླ་བ་དྲི་མ་མེད་པའི་འོད་ཟེར།

གཉིས་པ་དངོས་གཞི་ཉམས་སུ་ལེན་པ་ན།
འགྲེལ་ཆེན་ལས།
ཇི་ལྟར་མེ་ནི་ཤིང་ལ་རྟག་གནས་ཀྱང༌།།
གཅད་དང་དབྱེ་བའི་ཐབས་ཀྱིས་མི་མཐོང་སྟེ།།
གཙུབས་ཤིང་གཙུབས་གཏན་ལག་པས་བསྲུབས་པ་ལས།།
དེ་ལ་གནས་པ་ཡང་ནི་མཐོང་བར་འགྱུར།།
དེ་བཞིན་སེམས་ཀྱི་འོད་གསལ་རྟོག་པ་ཡི།།
བསྒོམ་པའི་ཐབས་རྣམས་དག་གིས་མི་མཐོང་སྟེ།།
དེ་ཉིད་དུ་ནི་རྐྱང་མ་དག་དང་ནི།།
རོ་མ་གཅིག་ཏུ་སྦྱོར་བས་མཐོང་བར་འགྱུར།།
ཞེས་གསུངས་པ་ལྟར། རང་བཞིན་འོད་གསལ་མཆོག་ཏུ་མི་འགྱུར་བའི་ཡེ་
ཤེས་དེ་ཉིད། ངོ་བོའི་ཆ་ནས་རྣམ་ཀུན་མཆོག་ལྡན་གྱི་སྟོང་པ་ཉིད་དང་། རང་བཞིན་
མཆོག་ཏུ་མི་འགྱུར་བའི་བདེ་བ་ཆེན་པོར་བཞུགས་ལ། དེ་ནི་རྟོག་བཅས་ཀྱི་བསྒོམ་
པ་སྣ་ཚོགས་པས་ཀྱང་མི་མཐོང་ལ། རྣམ་པར་མི་རྟོག་པའི་ཏིང་ངེ་འཛིན་དང༌།
བྱེད་པ་བཅིངས་པའི་ཐབས་ཁྱད་པར་ཅན་གྱིས་པྲ་ཕབ་པའི་གཟུགས་བརྙན་ལྟར་
མཐོང་བར་འགྱུར་བས། ཐོག་མར་སོར་སྡུད་དང་བསམ་གཏན་ལ་བརྟེན་འདུན་པའི་
རྣལ་འབྱོར་གྱིས། དུ་བ་དང༌། སྨྲིག་རྒྱུ་དང༌། མཁའ་སྣང་དང༌། མར་མེའི་
611

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

མཚན་མ་མཐོང་ལ། སྤྲིན་མེད་པའི་ནམ་མཁར་ཉིན་མོའི་རྣལ་འབྱོར་གྱིས། འབར་
བ་དང༌། ཟླ་བ་དང༌། ཉི་མ་དང༌། རྡོ་རྗེ་སྒྲ་གཅན་དང་། མཆོག་གི་ཆ་སྟེ་གློག་
དང་ཐིག་ལེའི་བར་དུ་རྟགས་བཅུ་ཡོངས་སུ་རྫོགས་པའི་སྟོང་གཟུགས་དེ་དག་ཡུལ་
དུ་བྱས་ནས་ཉིན་དང་མཚན་དུ་མཉམ་པར་བཞག་པས་རྣམ་པ་ཐམས་ཅད་པའི་སྟོང་
པ་ཉིད་ཁམས་གསུམ་པའི་རྣམ་པ་མཐའ་དག་ཅན་དུ་ཤར་བ་ཉམས་སུ་མྱོང་། དེ་ནས་
སྲོག་རྩོལ་དང་འཛིན་པའི་ཡན་ལག་ལ་བརྟེན་ཞུ་བདེ་དྲངས། རྗེས་དྲན་དང་ཏིང་ངེ་
འཛིན་གྱིས་མཆོག་ཏུ་མི་འགྱུར་བའི་བདེ་བ་མཐར་ཐུག་པ་བསྒྲུབས་འཕོ་བའི་བག་
ཆགས་ཀྱི་དབུགས་བཀག་པས་ཀུན་རྫོབ་ཀྱི་འཕྲུལ་སྣང་བཙན་ཐབས་སུ་
འགགས་ནས། དག་པའི་སྣང་བ་གཞོམ་དུ་མེད་པ་མཐའ་དང་མུ་མེད་པར་མཆེད་དེ།
གཙང་བདག་བདེ་དང་རྟག་པའི་ཕ་རོལ་ཏུ་སོན་པ་དྲི་བྲལ་ཆོས་སྐུ་མཁའ་ཁྱབ་དང་
པོའི་སངས་རྒྱས་གདོད་ནས་རང་ལ་བཞུགས་པ་དེ་ཉིད་མངོན་དུ་འགྱུར་རོ། །དེ་དག་
གི་སྐབས་སུ་གྲོགས་དམ་ཚིག་དང་སྤྱོད་པ་རྣམ་པར་དག་པ་དགོས་ཤིང་དེའི་ཚུལ་ནི་
ཆོས་རྗེ་ཡབ་སྲས་ཀྱི་གསུང་དང༌། བླ་མའི་མན་ངག་ལྟར་ཁོང་དུ་ཆུད་ནས་རྩེ་གཅིག་
ཏུ་བསྒོམ་པར་བྱའོ།།
༈ གསུམ་པ་ཕན་ཡོན་ནི། དེའང་རྩོད་པའི་མཐར་སྙིགས་མ་ལྔ་བདོ་བས་
ལྟ་བའི་སྙིགས་མ་ཉི་ཤུ་རྩ་བརྒྱད་འབྱུང་ལ། སེམས་ཅན་བསོད་ནམས་ཆུང་བས་ངེས་
612

གཞན་སྟོང་དབུ་མ་ཆེན་པོའི་ལྟ་ཁྲིད་རྡོ་རྗེ་ཟླ་བ་དྲི་མ་མེད་པའི་འོད་ཟེར།

དོན་སྙིང་པོའི་མདོ་སྡེ་རྣམས་ལ་མི་གུས་ཤིང༌། དེ་དག་ལས་གསུངས་པའི་དོན་མི་
བསྒོམ་པར་སྙོམ་ལས་སུ་བྱེད་པ་མ་ཟད། ཁ་ཅིག་སྙིང་པོའི་མདོ་སྡེ་རྣམས་ལ་ཡིད་
མི་ཆེས་པས་ལོག་པར་ལྟ་བའི་རྒྱུ་དེས་ངན་འགྲོའི་གཡང་ས་ཆེན་པོར་ལྟུངས་ཏེ་ཐར་པའི་
དཔྱངས་ཐག་ཆད་པར་གསུངས་པ། དེ་ལས་ལྡོག་པ་ནི་ཕན་ཡོན་ཡིན་ལ། སྦྱིན་པ།
ཚུལ་ཁྲིམས། བསམ་གཏན། ཁྱད་པར་དུ་འཕགས་པ་བསྐལ་པ་དུ་མར་བསྒྲུབས་
པ་ལས། ཟབ་མོའི་ཆོས་འདི་ཐོས་པའི་ཕན་ཡོན་ཆེ་བ་རྒྱུད་བླ་མར་གསུངས་ཤིང༌།
སྤྱིར་ཐེག་ཆེན་ལ་མོས་པའི་ཕན་ཡོན་ནི་མདོ་ལས།
གང་ལ་ལས་ཤིག་ཐེག་པ་ཆེན་པོ་ལ་མོས་པ་རབ་ཏུ་སྐྱེད་པར་འགྱུར་བ་དེ་ནི་
བསྐལ་པ་སྟོང་ཕྲག་གཅིག་ཏུ་ངན་འགྲོར་འགྲོ་བ་མི་འགྱུར་རོ། །བསྐལ་པ་སྟོང་ཕྲག་
ལྔར་བྱོལ་སོང་དང་ཡི་དྭགས་སུ་མི་སྐྱེ། བསྐལ་པ་སྟོང་ཕྲག་ཉི་ཤུ་རྩ་ལྔར་ལྷའི་འཇིག་
རྟེན་དང་ཚངས་པའི་འཇིག་རྟེན་དུ་སྐྱེ་བར་འགྱུར་རོ། །ཞེས་དང༌།
ཡུམ་ལས། གང་ལ་ལ་ཤེས་རབ་ཀྱི་ཕ་རོལ་ཏུ་ཕྱིན་པ་ཐོས་ནས་ཤི་འཕོས་ན
སངས་རྒྱས་ཀྱི་ཞིང་དུ་འགྲོ་བ་དང༌། ནམ་འཚོའི་བར་དུ་སེམས་ཅན་ཐམས་ཅད་ལ་
བདེ་བའི་ཡོ་བྱེད་ཐམས་ཅད་ཀྱིས་བསྙེན་བཀུར་བ་དང༌། ཐོས་པ་བསྐལ་པའི་བར་
དུ་བྱེད་པ་ལས། ཐ་ན་སེ་གོལ་གཏོགས་པའི་ཡུན་ཙམ་ཤེར་ཕྱིན་བསྒོམ་པ་བསོད་
ནམས་ཆེ་བར་གསུངས། ཁྱད་པར་མདོ་སྡེ་དགོངས་པ་ངེས་འགྲེལ་ལས་སེན་མོའི་
613

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

རྡུལ་དང་བ་ལང་གི་རྨིག་རྗེས་ཀྱི་ཆུ་ནི། ས་ཆེན་པོའི་རྡུལ་དང༌། རྒྱ་མཚོ་བཞིའི་ཆུ་
དང་བསྐྲུན་ན་བརྒྱ་སྟོང་འབུམ་གྱི་ཆ་དང༌། དཔེ་དང་རྒྱུར་ཡང་མི་བཟོད་དོ། །
དེ་བཞིན་དུ་དྲང་བའི་དོན་གྱི་མདོ་སྡེ་ལ་མོས་པ་ནས་སྒོམ་པའི་རྣམ་པ་ལ་སྦྱོར་བར་བྱེད་
པའི་བར་གྱི་བསོད་ནམས་ཀྱི་རྣམ་པ་གང་བཤད་པ་དེ་ནི། ངེས་པའི་དོན་གྱི་མདོ་སྡེ་
ལ་མོས་ཤིང་བསྒོམས་པའི་བསོད་ནམས་ཀྱི་ཆར་ཡང་མི་ཉེ་དཔེ་དང་རྒྱུར་ཡང་མི་བཟོད་
པར་གསུངས།
གཞན་ཡང་མདོ་ལས།
ང་ནི་མྱ་ངན་འདས་ཕྱི་ནས།།
མི་ཡི་ནང་ནས་ལ་ལ་ཞིག།
སེམས་ཅན་རྣམ་པ་ཐམས་ཅད་ལ།།
བདེ་གཤེགས་སྙིང་པོ་ཡོད་དོ་ཞེས།།
མོས་པ་རྣམ་དག་བྱེད་ནུས་ན།།
སངས་རྒྱས་བཀའ་དྲིན་འཚོབ་པ་ཡིན།།
ཞེས་དང༌།
སོར་ཕྲེང་གི་མདོར། དེ་བཞིན་གཤེགས་པའི་སྙིང་པོ་སྟོན་པར་བྱེད་པ་དེ་ནི་
ཉོན་མོངས་པ་དང་བཅས་པའམ་ཉོན་མོངས་པ་མེད་པའམ་སུ་ཡང་རུང་སྟེ་རྫོགས་པའི་
སངས་རྒྱས་ཞེས་བྱའོ།།
614

གཞན་སྟོང་དབུ་མ་ཆེན་པོའི་ལྟ་ཁྲིད་རྡོ་རྗེ་ཟླ་བ་དྲི་མ་མེད་པའི་འོད་ཟེར།

ཞེས་དང༌། དེ་བཞིན་གཤེགས་པའི་སྙིང་པོ་རྟག་པ་སེམས་ཅན་ཐམས་ཅད་
ལ་ཡོད་པར་ཤེས་པའི་རྒྱུས་འཇིག་རྟེན་ན་བདེ་བའི་རྣམ་པ་མཆོག་རྣམས་དང་ཕུན་སུམ་
ཚོགས་པ་ཇི་སྙེད་ཡོད་པ་ཐམས་ཅད་རྙེད་པར་འགྱུར་རོ། །དེ་བཞིན་གཤེགས་པའི་
སྙིང་པོ་རྟག་པ་ཐོས་པས་དུས་གསུམ་དུའང་ཕུན་སུམ་ཚོགས་པ་ཐམས་ཅད་དང༌།
མཐོ་རིས་དང་ས་སྟེང་གི་བདེ་བ་ཐམས་ཅད་རྟག་ཏུ་ཐོབ་པར་འགྱུར་རོ་ཞེས་དང༌།
དེ་བཞིན་གཤེགས་པའི་སྙིང་པོ་ཐོས་པའི་བསོད་ནམས་ཀྱི་རྒྱུས། ནད་མེད་པ་དང་།
འཚེ་བ་མེད་པ་དང་། ཚེ་རིང་བ་དང་། འགྲོ་བ་ཐམས་ཅད་དགའ་བར་འགྱུར་རོ། །
དེ་བཞིན་གཤེགས་པ་རྟག་པ་བརྟན་པ་གཡུང་དྲུང་ཐེར་ཟུག་སྟེ། ཡོངས་སུ་མྱ་ངན་
ལས་འདས་པ་ཡང་འཆི་བ་མེད་པར་ཐོས་པས་ཐམས་ཅད་འབྱོར་ཞིང་ཡུན་རིང་དུ་སྲ་བ་
དང་བརྟན་པར་འགྱུར་རོ། །ཞེས་དང༌། མྱང་འདས་ཆེན་པོ་ལས།
སེམས་ཅན་ཐམས་ཅད་ལ་དེ་བཞིན་གཤེགས་པའི་སྙིང་པོ་ཡོད་དོ་ཞེས་སྟོན་
པར་བྱེད་པའི་སེམས་ཅན་དེ་དག་ནི་ཡོན་ཏན་དཔག་ཏུ་མེད་པ་དང་ལྡན་པ་སྟེ།
དམ་པའི་ཆོས་འདོད་པའི་རིགས་ཀྱི་བུ་དེ་དག་ནི་སྡིག་པའི་ལས་གྲངས་མེད་པ་བྱས་པ་
རྣམས་ཀླད་པ་ན་བ་དང༌། རིམས་ཀྱིས་བཏབ་པ་དང༌། ཟུག་རྔུ་དང་སྐུར་པ་བཏབ་
པ་ཙམ་གྱིས་བྱང་བར་འགྱུར་རོ།།
615

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཞེས་དང༌། དེ་བཞིན་གཤེགས་པ་ལ་རྟག་པའི་ཆོས་ཅན་དུ་ཡིད་ཆེས་ན་གང་
ཟག་དེ་ནི་མེ་ཏོག་ཨུ་དུམྦ་ར་ལྟར་ཤིན་ཏུ་དཀོན་པའོ། །ང་མྱ་ངན་ལས་འདས་ནས།
གང་གིས་ཐེག་པ་ཆེན་པོའི་མདོ་སྡེ་ཤིན་ཏུ་ཟབ་མོ་འདི་ཐོས་ནས་དད་པའི་སེམས་སྐྱེས་ན།
དེ་ནི་མ་འོངས་པའི་དུས་སུ་བསྐལ་པ་བརྒྱ་སྟོང་གི་བར་དུ་ངན་སོང་དུ་ལྟུང་བར་མི་འགྱུར་
བར་རིག་པར་བྱའོ།།
ཞེས་དང༌། རིགས་ཀྱི་བུའམ་རིགས་ཀྱི་བུ་མོ་རྣམས་ཀྱིས་དེ་བཞིན་གཤེགས་
པ་རྟག་གོ །དམ་པའི་ཆོས་ནུབ་པར་མི་འགྱུར་རོ། །དགེ་འདུན་མེད་པར་མི་
འགྱུར་རོ། །སྙམ་དུ་ཤེས་པ་ལ་བརྩོན་པར་བྱས་ན། དེ་དག་ཀྱང་ང་དང་འདྲ་བར་
སངས་རྒྱས་ཀྱི་གནས་སུ་བལྟ་བར་བྱའོ།།
ཞེས་དང༌། དཔེར་ན་ཉི་མ་ཤར་ན་ལྷོ་འུར་མེད་པར་འགྱུར་བ་བཞིན་དུ་སྙིང་
པོའི་མདོ་འདི་ཐོས་པ་ཙམ་གྱིས་ཕས་ཕམ་པ་དང༌། མཚམས་མེད་པའི་སྡིག་པའི་
ཕུང་པོ་མྱུར་དུ་བྱང་བར་འགྱུར་བ་དང༌། གཞན་གྱི་འགྲན་ཟླའམ། གཞན་གྱིས་
བྱེད་དུ་བཅུག་པའམ། རྙེད་བཀུར་ཚིགས་སུ་བཅད་པའི་དོན་དུ་ཡང་རུང༌།
བདག་ལ་བྱང་ཆུབ་མི་དགོས་སྙམ་ནས་སེམས་མ་སྐྱེད་ཀྱང་སྙིང་པོའི་མདོ་འདི་ཐོས་
པ་ཙམ་གྱིས་དེའི་ལུས་ཀྱི་བ་སྤུའི་ཁུང་བུ་ཐམས་ཅད་དུ་བྱང་ཆུབ་ཀྱི་རྒྱུ་སོས་ཀའི་ཉི་
རྡུལ་བཞིན་དུ་འཇུག་པ་དང༌། སྔོན་སངས་རྒྱས་གངྒཱའི་ཀླུང་གཅིག་གི་བྱེ་མ་སྙེད་
ལ་བྱང་ཆུབ་ཏུ་སེམས་བསྐྱེད་ན་དུས་ངན་གྱི་ཚེ་ཆོས་འདི་ལ་མི་སྐུར་ཞིང་མོས་པར་
616

གཞན་སྟོང་དབུ་མ་ཆེན་པོའི་ལྟ་ཁྲིད་རྡོ་རྗེ་ཟླ་བ་དྲི་མ་མེད་པའི་འོད་ཟེར།

འགྱུར་བ་དང༌། སངས་རྒྱས་གངྒཱའི་ཀླུང་བརྒྱད་ཀྱི་བྱེ་མ་སྙེད་ལ་སེམས་བསྐྱེད་ན་
དུས་ངན་གྱི་ཚེ་མདོ་འདི་འཛིན་འཆང་ཀློག་འདོན་བྱེད་ཅིང་གཞན་ལ་ཡང་གླེགས་
བམ་དུ་འདྲི་བ་དང༌། འཛིན་འཆང་ཀློག་པར་བསྐུལ་ཞིང་དོན་ཡང་སྟོན་ནུས་པ་
སོགས་རྒྱ་ཆེར་གསུངས་སོ། །མདོར་ན། ཀུན་མཁྱེན་དོལ་པོ་པས། བདེ་གཤེགས་
སྙིང་པོའི་མཚན་ཐོས་པ་ཙམ་གྱིས་ཀྱང་སངས་རྒྱས་ཐོབ་པར་འགྱུར་ན། དད་ཅིང་
གུས་པ་དང་མངོན་དུ་བྱས་ནས་བསྒོམས་པ་ལྟ་ཅི་སྨོས། དེའི་ཕྱིར། མཁས་པ་
སྙིང་རྗེ་དང་ལྡན་པ་རྣམས་ཀྱིས་རང་གི་སྲོག་ལ་སོགས་པ་དོར་ནས་ཀྱང་བསྟན་པར་
བྱ་བ་དང༌། ཐར་པ་དོན་དུ་གཉེར་བ་རྣམས་ཀྱིས་མེའི་འོབས་ཆེན་པོ་ལས་འབོགས་
ནས་ཀྱང་བཙལ་ཅིང་མཉན་པར་བྱའོ།།
ཞེས་གདམས་པར་མཛད་པ་ཉིད་སྙིང་གི་ཐིག་ལེར་བཅང་བར་བྱའོ། །བརྒྱུད་
་ནི། ཀུན་མཁྱེན་སྒྲོལ་བའི་མགོན་པོ་ཡན་ཆད་གཞན་སྟོང་བརྒྱུད་པའི་གསོལ་
འདེབས་ལྟར་ལ། རྗེ་བཙུན་ནས་རྒྱལ་ཚབ་སྣར་ཐང་བ། བློ་གྲོས་རྣམ་རྒྱལ།
ངག་དབང་ཕྲིན་ལས། ཀུན་བཟང་དབང་པོ། ཚེ་དབང་ནོར་བུ། བསྟན་པའི་
ཉིན་བྱེད། བདུད་འདུལ་རྡོ་རྗེ། བྱམས་མགོན་རྫོགས་པའི་སངས་རྒྱས། པདྨ་ཉིན་
བྱེད་དབང་པོའི་མདུན་ནས། རྗེ་བཅུ་གསུམ་པའི་ལྟ་ཁྲིད་ཡིག་ཆའི་སྟེང་ནས་བྱིན་
རླབས་ཀྱི་རྒྱུན་བཟང་དང་དུས་ཀྱི་འཁོར་ལོའི་སྨིན་གྲོལ་བསྩལ་ཞིང་བརྒྱུད་ཚུལ་རྣམ་
དག་གཞན་པའང་ཡོད་དོ།།
617

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཟབ་མོའི་ལྟ་བ་གསུང་རབ་ཀྱི།།
ངེས་དོན་ལགས་མོད་རྟོགས་པ་ཉུང༌།།
རྒྱལ་ཚབ་བྱམས་པར་འཁྲུལ་མེད་པས།།
ཐེག་ཆེན་རྒྱུད་བླར་འཆད་ཉན་མཛོད།།
རྡོ་རྗེའི་རྣལ་འབྱོར་ཉམས་ལེན་གྱི།།
མཐར་ཐུག་ཡིན་ཡང་བསྒོམ་པ་དཀོན།།
རྒྱུད་ཀྱི་རྒྱལ་པོར་ཡིད་ཆེས་པས།།
དམན་ལ་འགྲམ་ཆུ་མི་ལྡང་མཛོད།།
ཀུན་བཟང་སྤྱོད་པ་གེགས་ཆུང་ལ།།
ས་ཆོད་ཆེ་ཡང་ཚུལ་ལྡན་དཀའ།།
གོང་མའི་རྣམ་ཐར་དཔང་བཙུགས་ཏེ།།
སོར་བྱང་བསླབ་པས་ལེགས་བསྡམས་འཚལ།།
ལྟ་སྒོམ་སྤྱོད་པ་རྣམ་དག་ན།།
རང་གཞན་དོན་གཉིས་མྱུར་འགྲུབ་འགྱུར།།
འདི་ནི་མཁས་འདོད་རང་བཟོ་མིན།
བཀའ་དང་བསྟན་བཅོས་དགོངས་པའི་བཅུད།།
618

གཞན་སྟོང་དབུ་མ་ཆེན་པོའི་ལྟ་ཁྲིད་རྡོ་རྗེ་ཟླ་བ་དྲི་མ་མེད་པའི་འོད་ཟེར།

དགེ་བས་བདག་དང་སེམས་ཅན་ཀུན།།
ཉེས་པ་ཆེན་པོ་ལྔ་སྤངས་ཤིང༌།།
ཡོན་ཏན་ཆེན་པོ་ལྔ་ཐོབ་ནས།།
དོན་དམ་ཆོས་དབྱིངས་མངོན་གྱུར་ཤོག།
ཅེས་པ་འདི་དཔལ་ལྡན་ཇོ་ནང་པའི་བསྟན་འཛིན་མཁས་གྲུབ་ངག་དབང་མཚན་ཅན་ཟུང་གི་ཐུགས་
བཞེད་ལྟར། སྟོང་གཞི་བདེ་གཤེགས་སྙིང་པོ་ལ་ཤེས་ནས་དད་པ་ཐོབ་པ་སྙོམ་ལས་ཀྱི་བཙུན་པ་ཡོན་ཏན་རྒྱ་
མཚོས་དཔལ་ཛ་ཐང་གི་ཆོས་གྲྭ་ཆེན་པོར་བྲིས་པ་སྐྱེ་བ་ཀུན་ཏུ་ངེས་དོན་སྙིང་པོའི་བསྟན་པ་ལ་ཐོས་བསམ་སྒོམ་
པའི་སྐལ་བ་ཅན་ཏུ་གྱུར་ཅིག།
619

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།